Document ID: 32008R0473

KOMISJONI MÄÄRUS (EÜ) nr 473/2008,
29. mai 2008,
millega muudetakse Euroopa Parlamendi ja nõukogu määrust (EÜ) nr 2037/2000 teatavate osoonikihti kahandavate ainete ja neid aineid sisaldavate segude CN-koodide korrigeerimiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 29. juuni 2000. aasta määrust (EÜ) nr 2037/2000 osoonikihti kahandavate ainete kohta, (1) eriti selle artikli 6 lõiget 5,
ning arvestades järgmist:
(1)
Nõukogu 23. juuli 1987. aasta määruses (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta, (2) mida on muudetud komisjoni määrusega (EÜ) nr 1214/2007 (3) sätestatud 2007. aasta kombineeritud nomenklatuuris on muudetud teatavate ainete ja toodete kombineeritud nomenklatuuri koode (CN-koodid).
(2)
Määruse (EÜ) nr 2037/2000 IV lisas, milles on käsitletud osoonikihti kahandavaid aineid ja neid aineid sisaldavaid segusid, on viidatud mõnele CN-koodile, mida on muudetud määrusega (EÜ) nr 1214/2007. Seepärast on vaja kõnealust lisa korrigeerida. Arvestades tehtavate muudatuste hulka, on selguse huvides asjakohane asendada kogu lisa.
(3)
Seepärast tuleks määrust (EÜ) nr 2037/2000 vastavalt muuta.
(4)
Kuna määrus (EÜ) nr 1214/2007 jõustus 1. jaanuaril 2008, tuleks käesolevat määrust kohaldada alates samast kuupäevast.
(5)
Käesolevas määruses sätestatud meetmed on kooskõlas määruse (EÜ) nr 2037/2000 artikli 18 lõike 1 kohaselt asutatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2037/2000 IV lisa asendatakse käesoleva määruse lisas esitatud tekstiga.
Artikkel 2
Käeolev määrus jõustub Euroopa Liidu Teatajas avaldamise päeval.
Seda kohaldatakse alates 1. jaanuarist 2008.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. mai 2008

Labels: 3
1
20